|  |  |
| --- | --- |
|  | บันทึกข้อความ |

**ส่วนราชการ**............สำนักงานปลัด องค์การบริหารส่วนตำบลเกาะขันธ์ โทร. ๐-๗๕๔๙-๓๑๑๑…………….….

**ที่** นศ ๗๓๑๐๑/……๙๗………………………… **วันที่** ๑๙ มกราคม ๒๕๖๕.................................

**เรื่อง** รายงานการประเมินความเสี่ยงของการดำเนินงานที่อาจก่อให้เกิดการทุจริต ประจำปีงบประมาณ พ.ศ.๒๕๖๕

เรียน นายกองค์การบริหารส่วนตำบลเกาะขันธ์

**.เรื่องเดิม**

ตามที่ สำนักงานป้องกันและปราบปรามการทุจริตแห่งชาติ ได้กำหนดให้หน่วยงานของรัฐต้องมีการดำเนินการการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) เป็นประจำทุกปี ซึ่งจากการวิเคราะห์ผลคะแนนการประเมินในปีงบประมาณ พ.ศ.๒๕๖๔ ปรากฏว่าองค์การบริหารส่วนตำบลเกาะขันธ์ มีด้านการประเมินที่ได้คะแนนต่ำกว่าเกณฑ์การประเมินที่ต้องดำเนินการปรับปรุงให้ดีขึ้น คือ ด้านของการตอบแบบตรวจการเปิดเผยข้อมูลสาธารณะ (OIT) ซึ่งเป็นการนำข้อมูลเข้าประชาสัมพันธ์ในเว็บไซต์ของหน่วยงานเกี่ยวกับการดำเนินการจัดการความเสี่ยงเพื่อป้องกันการทุจริตที่ไม่มีกิจกรรมเกี่ยวกับการประเมินความเสี่ยงของการดำเนินงานที่อาจก่อให้เกิดการทุจริต


**ข้อเท็จจริง**

ดังนั้น องค์การบริหารส่วนตำบลเกาะขันธ์ จึงขอเสนอการประเมินความเสี่ยงของการดำเนินงานที่อาจก่อให้เกิดการทุจริตขององค์การบริหารส่วนตำบลเกาะขันธ์ ดังนี้

|  |  |  |  |  |
| --- | --- | --- | --- | --- |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต(๑-๕)** | **ระดับของผลกระทบ(๑-๕)** | **มาตรการป้องกันความเสี่ยงผลประโยชน์ทับซ้อน** |
| การจัดซื้อจัดจ้าง | เจ้าหน้าที่พัสดุเลือกซื้อร้านที่ตนเองสนิทหรือเป็นญาติหรือร้านที่ตนเองคุยได้ง่าย | ๕ | ๕ | -ปรับเปลี่ยนร้านค้าในการจัดซื้อวัสดุ  -เข้มงวดในการตรวจรับพัสดุหรือการจ้าง |
| การบริหารงานบุคคล | มีการรับบุคคลที่เป็นเครือญาติหรือบุคคลที่ตนเองได้รับผลประโยชน์เข้าทำงาน | ๕ | ๕ | -มีการประกาศรับสมัครและดำเนินการคัดเลือกอย่างโปร่งใสและตรวจสอบได้ |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต(๑-๕)** | **ระดับของผลกระทบ(๑-๕)** | **มาตรการป้องกันความเสี่ยงผลประโยชน์ทับซ้อน** |
| การนำทรัพย์สินของราชการมาใช้ในเรื่องส่วนตัว | เช่นการใช้อุปกรณ์สำนักงานต่างๆ รถ ไฟฟ้า ฯลฯ | ๕ | ๕ | -มีการทำทะเบียนควบคุมการใช้งานและการเบิกจ่ายอย่างเคร่งครัด |
| การออกใบอนุญาตต่างๆ | เจ้าหน้าที่มีญาติหรือคนรู้จักที่มายื่นขอใบรับรองหรือใบอนุญาตนั้นๆ | ๕ | ๕ | -ผู้ปฏิบัติต้องทำตามกฎระเบียบโดยมีความเป็นกลาง |

**ข้อพิจารณา/ข้อเสนอแนะ**

เห็นควรแจ้งทุกส่วนทราบและถือเป็นแนวทางปฏิบัติในการดำเนินงานเพื่อป้องกันการทุจริตและการมีผลประโยชน์ทับซ้อน จึงเรียนมาเพื่อโปรดพิจารณา



(นายชาตรี แก้วเขียว)


รองปลัดองค์การบริหารส่วนตำบลเกาะขันธ์

ความเห็นปลัดองค์การบริหารส่วนตำบล......................................................................................................................



(นางฐิติชล แนมไสย)

ปลัดองค์การบริหารส่วนตำบลเกาะขันธ์

ความเห็นนายกองค์การบริหารส่วนตำบล......................................................................................................................

(นายอุดม ไชยภักดี)

นายกองค์การบริหารส่วนตำบลเกาะขันธ์